
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 180 

20 Σεπτεμβρίου 2012 


ΝΟΜΟΣ ΥΠ’ ΑΡΙΘΜ. 4079 

Κύρωση της Πράξης Νομοθετικού Περιεχομένου «Ρυθμί¬ 
σεις θεμάτων κεφαλαιακής ενίσχυσης των πιστωτικών 
ιδρυμάτων», της Πράξης Νομοθετικού Περιεχομένου 
«Ρυθμίσεις θεμάτων εφαρμογής των νόμων 3864/2010, 
4021/2011, 4046/2012, 4051/2012 καί 4071/2012», της Πρά¬ 
ξης Νομοθετικού Περιεχομένου «Ρυθμίσεις θεμάτων 
δημοσίευσης οικονομικών εκθέσεων πιστωτικών ιδρυ¬ 
μάτων και θυγατρικών τους, οι οποίες δραστηριοποι¬ 
ούνται στο χρηματοοικονομικό τομέα» και άλλες δι¬ 
ατάξεις του Υπουργείου Οικονομικών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Αρθρο πρώτο 

Κυρώνεται και έχει ισχύ νόμου από τη δημοσίευσή της 
στην Εφημερίδα της Κυβερνήσεως η από 19 Απριλίου 2012 
Πράξη Νομοθετικού Περιεχομένου «Ρυθμίσεις θεμάτων 
κεφαλαιακής ενίσχυσης των πιστωτικών ιδρυμάτων», που 
δημοσιεύτηκε στο υπ’ αριθ. 94 Φύλλο της Εφημερίδας 
της Κυβερνήσεως (τεύχος Α'), που έχει ως εξής: 

«ΠΡΑΞΗ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ 

Ρυθμίσεις θεμάτων κεφαλαιακής ενίσχυσης 
των πιστωτικών ιδρυμάτων 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την παράγραφο 1 του άρθρου 44 του Συντάγματος. 

2. Την έκτακτη περίπτωση εξαιρετικά επείγουσας και 
απρόβλεπτης ανάγκης για την αντιμετώπιση κατεπειγό- 
ντων θεμάτων κεφαλαιακής ενίσχυσης των πιστωτικών 
ιδρυμάτων. 

3. Με πρόταση του Υπουργικού Συμβουλίου, αποφα¬ 
σίζουμε: 

Αρθρο 1 

Τροποποιήσεις του ν. 3864/2010 (Α' 119) 

1. α. Στην παράγραφο 1 του άρθρου 3 του ν. 3864/ 
2010, οι λέξεις «Το κεφάλαιο του Ταμείου ανέρχεται 
στο ποσό των δέκα δισεκατομμυρίων (10.000.000.000) 
ευρώ» αντικαθίστανται με τις λέξεις «Το κεφάλαιο του 
Ταμείου ανέρχεται στο ποσό των πενήντα δισεκατομ¬ 
μυρίων (50.000.000.000) ευρώ». 


β. Στο τέλος της παραγράφου 2 του άρθρου 3 του 
ν. 3864/2010, προστίθεται εδάφιο ως εξής: 

«Σε περίπτωση που το κεφάλαιο κατατίθεται με τη 
μορφή ομολόγων του Ευρωπαϊκού Ταμείου Χρηματο¬ 
πιστωτικής Σταθερότητας ή άλλης μορφής χρηματο¬ 
πιστωτικών μέσων που εκδίδει ή εγκρίνει το ΕΤΧΣ, τα 
ως άνω ομόλογα ή χρηματοπιστωτικά μέσα τηρούνται 
σε λογαριασμό τίτλων τον οποίο τηρεί η Τράπεζα της 
Ελλάδος ως φορέας του Συστήματος Αυλών Τίτλων του 
ν. 2198/1994 (Α' 43), υπό την ιδιότητα του θεματοφύλακα 
των εν λόγω τίτλων.» 

γ. Η παράγραφος 3 του άρθρου 3 του ν. 3864/2010 
αντικαθίσταται ως εξής: 

«3. Περιουσία του Ταμείου αποτελεί το κατατεθειμένο 
κεφάλαιο, συμπεριλαμβανομένων μετρητών, ομολόγων 
του ΕΤΧΣ ή άλλων χρηματοπιστωτικών μέσων του ΕΤΧΣ, 
οι τόκοι της προηγουμένης παραγράφου, οι εκδιδόμε- 
νες από πιστωτικά ιδρύματα και αποκτώμενες από το 
Ταμείο μετοχές, ομολογίες και άλλα χρηματοπιστωτικά 
μέσα κατά το άρθρο 7 του παρόντος και κατά το άρθρο 
63 Ε του ν. 3601/2007, άρθρο που έχει προστεθεί με 
το άρθρο 4 του ν. 4021/2011 (Α' 218), καθώς και όλα τα 
δικαιώματα οικονομικής φύσης που απορρέουν από τη 
συμμετοχή του Ταμείου στο μετοχικό κεφάλαιο πιστω¬ 
τικών ιδρυμάτων, σύμφωνα με τις διατάξεις του παρό¬ 
ντος νόμου, συμπεριλαμβανομένου του προϊόντος της 
εκκαθάρισης των ως άνω πιστωτικών ιδρυμάτων, καθώς 
και των δικαιωμάτων έναντι των υπό εκκαθάριση πιστω¬ 
τικών ιδρυμάτων σε περίπτωση καταβολής του ποσού 
της διαφοράς της αξίας μεταξύ των μεταφερομένων 
στοιχείων ενεργητικού και παθητικού που αναφέρεται 
στην περίπτωση α' της παραγράφου 13 του άρθρου 
63Δ του ν. 3601/2007, άρθρου που έχει προστεθεί με 
το άρθρο 4 του ν. 4021/ 2011 και στην παράγραφο 7 του 
άρθρου 63 Ε του ν. 3601/ 2007.» 

2. α. Στην περίπτωση α' της παραγράφου 2 του άρθρου 
6 του ν. 3864/2010 οι λέξεις «θα διασφαλίσει κερδοφορία 
και βιωσιμότητα εντός τριών ετών» αντικαθίστανται με 
τις λέξεις «θα διασφαλίσει βιωσιμότητα στο διάστημα 
των επόμενων τριών έως πέντε ετών». 

β. Στο άρθρο 6 του ν. 3864/2010 προστίθενται παρά¬ 
γραφοι 8, 9 ως εξής: 

«8. Το Ταμείο, μετά από απόφαση της Τράπεζας της 
Ελλάδος, χορηγεί σε πιστωτικό ίδρυμα το οποίο έχει 
κριθεί βιώσιμο από την Τράπεζα της Ελλάδος και το 

οποίο έχει υποβάλει αίτημα κεφαλαιακής ενίσχυσης 
σύμφωνα με την παράγραφο 2, βεβαίωση με την οποία 
δεσμεύεται ότι θα συμμετάσχει στην αύξηση του με¬ 
τοχικού κεφαλαίου του εν λόγω πιστωτικού ιδρύματος, 
σύμφωνα με τις διατάξεις του άρθρου 7, για το ποσό 
που προσδιορίζεται από την Τράπεζα της Ελλάδος, χω¬ 
ρίς την τήρηση της διαδικασίας της παραγράφου 3. Το 
Ταμείο χορηγεί τη βεβαίωση εφόσον: α) το επιχειρησι¬ 
ακό σχέδιο του πιστωτικού ιδρύματος έχει αξιολογηθεί 
από την Τράπεζα της Ελλάδος ως βιώσιμο και αξιόπι¬ 
στο, β) έχει εγκριθεί από την Τράπεζα της Ελλάδος το 
ως άνω αίτημα, το οποίο έχει γνωστοποιηθεί και στην 
Ευρωπαϊκή Επιτροπή και γ) η Τράπεζα της Ελλάδος 
κρίνει τη χορήγηση της βεβαίωσης αναγκαία αφενός 
προκειμένου το πιστωτικό ίδρυμα να συνεχίσει απρό¬ 
σκοπτα τη λειτουργία του (ροίηρ οοποθιίί) και να πληροί 
τις απαιτήσεις κεφαλαιακής επάρκειας σύμφωνα με τις 
αποφάσεις της Τράπεζας της Ελλάδος και αφετέρου 
για τη διατήρηση της σταθερότητας του ελληνικού τρα¬ 
πεζικού συστήματος. 

Η ανωτέρω δέσμευση του Ταμείου δεν ισχύει σε περί¬ 
πτωση που για οποιονδήποτε λόγο ανακληθεί η άδεια 
του πιστωτικού ιδρύματος ή έχει αρχίσει διαδικασία για 
την ανάκληση της άδειός του πριν από την έναρξη της 
διαδικασίας της αύξησης του μετοχικού κεφαλαίου. 

9. Εάν το Ταμείο χορηγήσει τη βεβαίωση που προ- 
βλέπεται στην παράγραφο 8, το Ταμείο μέχρι την ολο¬ 
κλήρωση της αύξησης του μετοχικού κεφαλαίου του 
πιστωτικού ιδρύματος: (α) ορίζει έως δύο εκπροσώπους 
του στο Διοικητικό Συμβούλιο του πιστωτικού ιδρύμα¬ 
τος, που έχουν όλες τις εξουσίες που ορίζονται στην 
παράγραφο 3 του άρθρου 10 και εισηγούνται στο Διοι¬ 
κητικό Συμβούλιο τα αναγκαία μέτρα για τη διασφάλιση 
των συμφερόντων του Ταμείου και επιβλέπουν τη λήψη 
τους και β) μπορεί να ζητά από το πιστωτικό ίδρυμα 
κάθε στοιχείο και πληροφορία που θεωρεί απαραίτητα 
για την εκπλήρωση του σκοπού του, να διενεργεί ειδι¬ 
κούς ελέγχους (άυο άίΐίροποο) και γενικά να ασκεί τα 
δικαιώματά του, κατ’ εφαρμογή του άρθρου 11.» 

3. α. Στο πρώτο εδάφιο της παραγράφου 1 του άρθρου 
7 του ν. 3864/2010 μετά τις λέξεις «υπό αίρεση μετατρέ¬ 
ψιμων ομολογιών» προστίθενται οι λέξεις «(ΟοηίίηροηΙ 
ΟοηνβΓίίάΙθ δβσυπίίβε) ή άλλα μετατρέψιμα χρηματοπι¬ 
στωτικά μέσα.». 

β. Στο άρθρο 7 του ν. 3864/2010 προστίθεται παρά¬ 
γραφος 5, ως εξής: 

«5. Η κεφαλαιακή ενίσχυση που παρέχεται σύμφωνα 
με το παρόν άρθρο, μέσω της συμμετοχής του Ταμείου 
σε αύξηση μετοχικού κεφαλαίου πιστωτικού ιδρύμα¬ 
τος εξαιρείται από την υποχρέωση υποβολής δημόσιας 
πρότασης σύμφωνα με τις διατάξεις του ν. 3461/2006 
(Α' 106).» 

4. Το δεύτερο εδάφιο της παραγράφου 1 του άρθρου 
10 του ν. 3864/2010 καταργείται. 

5. α. Στην παράγραφο 2 του άρθρου 13 του ν. 3864/ 
2010 οι λέξεις «Εντός τριών (3) μηνών από τη λήξη του 
οικονομικού έτους» αντικαθίστανται με τις λέξεις «Εντός 
ενός (1) μηνάς από τη δημοσίευση των οικονομικών κα¬ 
ταστάσεων των πιστωτικών ιδρυμάτων, στο μετοχικό 
κεφάλαιο των οποίων συμμετέχει το Ταμείο ή τα οποία 
χρηματοδοτεί σύμφωνα με τις διατάξεις του παρόντος 
νόμου και του ν. 3601/2007». 

β. Η ισχύς της παρούσας παραγράφου αρχίζει την 
30ή Μαρτίου 2012. 


6. Στην παράγραφο 6 του άρθρου 16Γ του ν. 3864/ 2010, 
παράγραφο που προστέθηκε με την περίπτωση β' της 
παραγράφου 9 του άρθρου 50 του ν. 4021/2011 στο άρθρο 
16 του ν. 3864/2010, άρθρο που αναριθμήθηκε σε άρθρο 
16Γ με την παράγραφο 12 του άρθρου 9 του ν. 4051/2012 
(Α' 40), το τελευταίο εδάφιο αντικαθίσταται, ως εξής: 

«Το Ταμείο μπορεί να χορηγεί εγγύηση προς τα πι¬ 
στωτικά ιδρύματα της παραγράφου 1 του άρθρου 2 
του παρόντος νόμου και να χορηγεί ασφάλεια επί των 
περιουσιακών του στοιχείων για την εκπλήρωση των 
υποχρεώσεών του από την εγγύηση αυτή. Με απόφαση 
του Υπουργού Οικονομικών δύναται να ρυθμίζεται κάθε 
αναγκαία λεπτομέρεια για την εφαρμογή της παρούσας 
παραγράφου.» 

Άρθρο 2 

Τροποποιήσεις του ν. 3601/2007 (Α' 178) 
και του ν. 3556/2007 (Α' 91) 

1. Στο άρθρο 63 Δ του ν. 3601/2007 προστίθεται πα¬ 
ράγραφος 17 ως εξής: 

«17. Το άρθρο 9 του ν. 3959/2011 (Α' 93) δεν εφαρμό¬ 
ζεται σε συγκεντρώσεις επιχειρήσεων που προκύπτουν 
κατά την εφαρμογή του παρόντος άρθρου. Το κύρος 
των δικαιοπραξιών που καταρτίζονται κατ’ εφαρμογή 
του παρόντος άρθρου εξαρτάται από την απόφαση της 
Επιτροπής Ανταγωνισμού που εκδίδεται κατά το πρώτο 
εδάφιο της παραγράφου 6 του άρθρου 8 του ως άνω 
νόμου, εντός τριάντα ημερών από τη γνωστοποίηση 
της συγκέντρωσης. Σε περίπτωση άπρακτης παρόδου 
της παραπάνω προθεσμίας εφαρμόζεται αναλόγως το 
τρίτο εδάφιο της παραγράφου 6 του άρθρου 8 του 
ν. 3959/2011.» 

2. Μετά το πρώτο εδάφιο της παραγράφου 1 του άρ¬ 
θρου 4 του ν. 3556/2007 προστίθεται εδάφιο ως εξής: 

«Με απόφαση του Υπουργού Οικονομικών δύναται να 
παρατείνεται η ανωτέρω προθεσμία». 

Άρθρο 3 
Έναρξη Ισχύος 

Η ισχύς της παρούσας, η οποία θα κυρωθεί νομοθετι¬ 
κά κατά το άρθρο 44 παράγραφος 1 του Συντάγματος, 
αρχίζει από τη δημοσίευσή της στην Εφημερίδα της 
Κυβερνήσεως. 

Ιωάννινα, 19 Απριλίου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΠΡΩΘΥΠΟΥΡΓΟΣ 
ΛΟΥΚΑΣ Δ. ΠΑΠΑΔΗΜΟΣ 
ΤΑ ΜΕΛΗ ΤΟΥ ΥΠΟΥΡΓΙΚΟΥ ΣΥΜΒΟΥΛΙΟΥ 

ΘΕΟΔΩΡΟΣ ΠΑΓΚΑΛΟΣ, ΔΗΜΗΤΡΙΟΣ ΡΕΠΠΑΣ, 
ΑΝΑΣΤΑΣΙΟΣ ΓΙΑΝΝΙΤΣΗΣ, ΦΙΛΙΠΠΟΣ ΣΑΧΙΝΙΔΗΣ, 
ΔΗΜΗΤΡΙΟΣ ΑΒΡΑΜΟΠΟΥΑΟΣ, ΜΑΥΡΟΥΔΗΣ ΒΟΡΙΔΗΣ, 
ΓΕΩΡΓΙΟΣ ΚΟΥΤΡΟΥΜΑΝΗΣ, ΚΩΝΣΤΑΝΤΙΝΟΣ ΣΚΑΝΔΑΛΙΔΗΣ, 

ΜΙΛΤΙΑΔΗΣ ΠΑΠΑΪΩΑΝΝΟΥ, ΜΙΧΑΗΛ ΧΡΥΣΟΧΟΪΔΗΣ, 

ΠΑΥΛΟΣ ΓΕΡΟΥΛΑΝΟΣ, ΓΕΩΡΓΙΟΣ ΣΤΑΥΡΟΠΟΥΛΟΣ, 

ΠΑΝΤΕΛΕΗΜΩΝ ΚΑΨΗΣ, ΠΑΝΤΕΛΗΣ ΟΙΚΟΝΟΜΟΥ, 
ΙΩΑΝΝΗΣ ΡΑΓΚΟΥΣΗΣ, ΣΩΚΡΑΤΗΣ ΞΥΝΙΔΗΣ» 

Άρθρο δεύτερο 

Κυρώνεται και έχει ισχύ νόμου από τη δημοσίευσή 
της στην Εφημερίδα της Κυβερνήσεως η από 30 Απρι¬ 
λίου 2012 Πράξη Νομοθετικού Περιεχομένου «Ρυθμίσεις 
θεμάτων εφαρμογής των νόμων 3864/2010, 4021/2011, 
4046/2012, 4051/2012 και 4071/2012», που δημοσιεύτηκε 
στο υπ’ αριθ. 103 Φύλλο της Εφημερίδας της Κυβερνή¬ 
σεως (τεύχος Α') που έχει ως εξής: 

«ΠΡΑΞΗ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ 

Ρυθμίσεις θεμάτων εφαρμογής των νόμων 3864/ 2010, 
4021/2011, 4046/2012, 4051/2012 και 4071/2012 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 
Έχοντας υπόψη: 

1. Την παράγραφο 1 του άρθρου 44 του Συντάγματος. 

2. Την έκτακτη περίπτωση εξαιρετικά επείγουσας και 
απρόβλεπτης ανάγκης για την αντιμετώπιση κατεπει- 
γόντων θεμάτων σχετικά με την εφαρμογή ορισμένων 
διατάξεων των νόμων 4021/2011, 4046/2012, 4051/2012 και 
4071/2012 και ειδικότερα: 

α) να ρυθμιστεί το θέμα επιστροφής αποδοθέντων 
ποσών από τη Δ.Ε.Η. και τους εναλλακτικούς προμη¬ 
θευτές ηλεκτρικού ρεύματος, προκειμένου να καταστεί 
δυνατή η εφαρμογή της παραγράφου 5 του άρθρου 58 
του ν. 4075/2012, 

β) να διευκρινιστεί ποιος θεωρείται χρόνος απόκτη¬ 
σης των ομολόγων, προκειμένου να τύχει εφαρμογής η 
παράγραφος 7 του άρθρου 3 του ν. 4046/2012, 
γ) να ανασταλεί για το έτος 2012 η εφαρμογή της 
παραγράφου 9 του άρθρου 45 του ν. 4071/2012, 
δ) να αντιμετωπιστεί το πρόβλημα που δημιουργείται 
από τον αυτεπάγγελτο συμψηφισμό της επιχορήγησης 
την οποία δικαιούνται όσες ναυτιλιακές εταιρείες εκτε- 
λούν δρομολόγια άγονων γραμμών με τα χρέη τους σε 
αναστολή, έτσι ώστε να διασφαλιστεί η απρόσκοπτη 
λειτουργία των δρομολογίων των άγονων ακτοπλοϊκών 
γραμμών, 

ε) να ρυθμιστεί το θέμα της απαλλαγής έως τις 
31.10.2012 των δήμων από πρόσθετους φόρους, πρόστι¬ 
μα, προσαυξήσεις εκπρόθεσμης καταβολής και κάθε 
μορφής επιβαρύνσεις, υπό την προϋπόθεση ότι εξο¬ 
φλούνται οι κύριες οφειλές στο σύνολό τους, 
στ) να ρυθμιστεί το θέμα της δήλωσης της περιουσι¬ 
ακής κατάστασης των φυσικών προσώπων που ευθύνο- 
νται ατομικά για τα χρέη των νομικών προσώπων, όταν 
τα τελευταία υποβάλλουν αίτηση αναστολής, 
ζ) να οριστούν οι προϋποθέσεις προκαταβολής της 
εισφοράς του Ταμείου Χρηματοπιστωτικής Σταθερότη¬ 
τας στη μελλοντική αύξηση Μετοχικού Κεφαλαίου των 
πιστωτικών ιδρυμάτων στο πλαίσιο ανακεφαλαιοδότη- 
σής τους, έτσι ώστε να διασφαλίζεται η σταθερότητα 
του ελληνικού τραπεζικού συστήματος. 

3. Τη σχετική πρόταση του Υπουργικού Συμβουλίου, 
αποφασίζουμε: 

Άρθρο Πρώτο 

Συμπλήρωση διατάξεων των νόμων 4021/2011, 
4046/2012, 4051/2012 και 4071/2012 

1. α. Τα εδάφια δεύτερο, τρίτο και τέταρτο της παρα¬ 
γράφου 10 του άρθρου 53 του ν. 4021/2011 (Α' 218), τα 
οποία έχουν προστεθεί με την παράγραφο 5 του άρθρου 
58 του ν. 4075/2012 (Α' 89), αντικαθίστανται ως εξής: 


«Ειδικά, τα εισπραχθέντα ποσά του Ε.ΕΤ.Η.Δ.Ε. μηνών 
Μαρτίου και Απριλίου 2012 μπορεί να αποδοθούν, από τη 
Δ.Ε.Η. και τους εναλλακτικούς προμηθευτές ηλεκτρικού 
ρεύματος, έως τις 30 Ιουνίου 2012. Στην περίπτωση αυτή, 
εφόσον γίνει χρήση της παράτασης, δεν εφαρμόζεται η 
παρακράτηση του ποσοστού 0,25% από τις εισπράξεις, 
που ορίζεται στην παράγραφο αυτή. Οι αναλυτικές κα¬ 
ταστάσεις θα αποστέλλονται στη Γενική Γραμματεία 
Πληροφοριακών Συστημάτων έως τις 12 Απριλίου 2012 
και 12 Μάΐου 2012, αντίστοιχα.» 

β. Αν κατά την έναρξη ισχύος της παρούσας Πράξης 
τα εισπραχθέντα ποσά που προβλέπονται στο δεύτερο 
εδάφιο της παραγράφου 10 του άρθρου 53 του ν. 4021/ 

2011 έχουν ήδη αποδοθεί από τη Δ.Ε.Η. και τους εναλ¬ 
λακτικούς προμηθευτές ηλεκτρικού ρεύματος, τα ποσά 
αυτά δεν εκχωρούνται, δεν κατάσχονται, δεν υπόκεινται 
σε κανενός είδους παρακράτηση και δεν συμψηφίζονται, 
επιστρέφονται δε μέσα σε δέκα (10) ημέρες από την 
έναρξη ισχύος της παρούσας Πράξης με την έκδοση 
ατομικού φύλλου έκπτωσης από τον Προϊστάμενο της 
Δ.Ο.Υ. στην οποία αποδόθηκαν τα παραπάνω ποσά, 
εφαρμοζομένων των διατάξεων της περίπτωσης α' της 
παραγράφου αυτής. 

2. Στο τέλος της παραγράφου 7 του άρθρου 3 του 
ν. 4046/2012 (Α' 28) προστίθεται, από τότε που άρχισε 
να ισχύει η ως άνω παράγραφος, εδάφιο ως εξής: 

«Ως χρόνος απόκτησης των ομολόγων για την εφαρ¬ 
μογή του προηγουμένου εδαφίου λαμβάνεται η ημερο¬ 
μηνία που προκύπτει από τις εγγραφές στα φορολογικά 
βιβλία των επιχειρήσεων η οποία σε κάθε περίπτωση 
δεν μπορεί να είναι μεταγενέστερη της ημερομηνίας 
εκκαθάρισης της ανταλλαγής των ομολόγων.» 

3. Στο πρώτο εδάφιο της υποπερίπτωσης αα' της 
περίπτωσης ια' της παρ. 1 του άρθρου 10 του ν. 736/1977 
(Α' 316), όπως αντικαταστάθηκε τελικώς με την περί¬ 
πτωση α' της παραγράφου 9 του άρθρου 45 του ν. 4071/ 

2012 (Α' 85), μετά τη λέξη «αποδίδεται» τίθενται οι λέξεις 
«από το οικονομικό έτος 2013 και εφεξής». 

4. Επιχορηγήσεις από το Υπουργείο Ανάπτυξης, Αντα¬ 
γωνιστικότητας και Ναυτιλίας των δικαιούχων για την 
εκτέλεση δρομολογίων άγονων γραμμών δεν εκχωρού¬ 
νται, δεν κατάσχονται, δεν υπόκεινται σε κανενός είδους 
παρακράτηση και δεν συμψηφίζονται με τυχόν οφειλές 
αυτών προς το Δημόσιο ή τα ασφαλιστικά ταμεία, μέχρι 
ποσοστού 70% αυτών, εφόσον πληρούνται οι γενικές 
διατάξεις περί φορολογικής και ασφαλιστικής ενημε¬ 
ρότητας, προκειμένου να καλυφθούν οι λειτουργικές 
δαπάνες των ναυτιλιακών εταιρειών που εκτελούν δρο¬ 
μολόγια άγονων γραμμών και κατά προτεραιότητα η 
καταβολή της μισθοδοσίας των εργαζομένων τους. 

Ο διατάκτης της πληρωμής κατά την έκδοση της από¬ 
φασης έγκρισης πληρωμής της επιχορήγησης ορίζει 
ρητά ότι η επιχορήγηση αυτή εμπίπτει στη ρύθμιση 
της παρούσας Πράξης και προσδιορίζει το ύψος του 
παραπάνω ποσοστού. 

Η παρούσα διάταξη, με εξαίρεση το ανεκχώρητο, 
εφαρμόζεται και στις περιπτώσεις που έχουν ήδη εκ- 
δοθεί τίτλοι πληρωμής έως την ημερομηνία έναρξης 
ισχύος της και δεν έχουν εξοφληθεί με την έκδοση 
σχετικής συμπληρωματικής πράξης του διατάκτη της 
πληρωμής. 

Κάθε γενική ή ειδική διάταξη νόμου που ρυθμίζει 
διαφορετικά τα θέματα της παρούσας παραγράφου 
καταργείται. 

5/Εως τις 31 Οκτωβρίου 2012, οι κύριες οφειλές δήμων 
προς το Ελληνικό Δημόσιο και τα ασφαλιστικά ταμεία οι 
οποίες συμψηφίζονται με τα συνολικά προβλεπόμενα στο 
άρθρο 27 του ν. 3756/2009 (Α' 53) έσοδά τους, σύμφωνα 
με τις διατάξεις της παραγράφου 1 του άρθρου 2 της 
από 31.12.2011 Πράξης Νομοθετικού Περιεχομένου (Α' 268), 
που κυρώθηκε με το άρθρο δεύτερο του ν. 4047/2012 
(Α' 31), ή αποπληρώνονται από τα έσοδα του δανείου 
που προβλέπεται στην παράγραφο 2 του άρθρου 2 του 
ν. 4038/2012 (Α' 14), ή από άλλους πόρους απαλλάσσονται 
από βεβαιωμένους πρόσθετους φόρους και πρόστιμα, 
καθώς και από προσαυξήσεις εκπρόθεσμης καταβολής 
και κάθε μορφής επιβαρύνσεις, υπό την προϋπόθεση ότι 
εξοφλούνται οι κύριες οφειλές στο σύνολό τους. Έως 
την ανωτέρω ημερομηνία αναστέλλεται η συνέχιση της 
διαδικασίας της αναγκαστικής εκτέλεσης επί κινητών ή 
ακινήτων, υπό την προϋπόθεση ότι η εκτέλεση αφορά 
μόνο οφειλές που συμψηφίζονται ή αποπληρώνονται σύμ¬ 
φωνα με τις διατάξεις του προηγούμενου εδαφίου, πλην 
των κατασχέσεων που έχουν επιβληθεί στα χέρια τρίτων 
ή έχουν εκδοθεί οι σχετικές παραγγελίες. 

Οι διατάξεις του άρθρου 20 του ν. 2648/1998 (Α' 238), 
όπως ισχύουν, πλην της παραγράφου 2, εφαρμόζονται 
και για τις οφειλές του προηγούμενου εδαφίου. Επίσης, 
έως τις 31 Οκτωβρίου 2012 αναστέλλεται η ποινική δίωξη 
σε βάρος των υπευθύνων κατά τις διατάξεις του άρθρου 
25 του ν. 1882/1990 (Α' 43), όπως ισχύει, και η εκτέλεση 
της ποινής που επιβλήθηκε αναβάλλεται ή, αν άρχισε 
η εκτέλεσή της, διακόπτεται. 

6. α. Στο τέλος του πέμπτου εδαφίου της παραγράφου 
2 του άρθρου 203 του Κώδικα Διοικητικής Δικονομίας, 
ο οποίος κυρώθηκε με το ν. 2717/1999 (Α' 97), όπως η 
παράγραφος αυτή συμπληρώθηκε με την παράγραφο 

1 του άρθρου 12 του ν. 4051/2012 (Α' 40), προστίθεται 
η εξής πρόταση: «καθώς και των φυσικών προσώπων 
που σύμφωνα με τις εκάστοτε ισχύουσες διατάξεις ευ- 
θύνονται ατομικά για τις φορολογικές και τελωνειακές 
υποχρεώσεις του νομικού προσώπου.» 

β. Στο τέλος της παραγράφου 9 του άρθρου 16Β του 
ν. 3864/2010 (Α' 119), άρθρου που έχει προστεθεί με την 
παράγραφο 12 του άρθρου 9 του ν. 4051/2012, τίθενται 
εισαγωγικά μετά τις λέξεις «έναντι της Τράπεζας της 
Ελλάδος.» Οι παράγραφοι 10, 11, 12, 13, 14, 15, 16, 17, 18, 
19, 20,21,22 και 23 του άρθρου 9 του ν. 4051/2012, ανα- 
ριθμούνται αντίστοιχα σε 13, 14, 15, 16, 17,18, 19, 20, 21, 
22, 23, 24, 25 και 26. 

γ. Στο τέλος της παραγράφου 15 του άρθρου 9 του 
ν. 4051/2012, όπως η παράγραφος αυτή αναριθμήθηκε με 
την περίπτωση β', προστίθεται εδάφιο ως εξής: 

«Κατά την αληθή έννοια των προηγούμενων εδαφίων 
η υποχρέωση του Ταμείου Χρηματοπιστωτικής Σταθε¬ 
ρότητας καταλαμβάνει και τις εκκρεμείς ή γεγεννημένες 
υποχρεώσεις του ΤΕΚΕ που δεν έχουν εκπληρωθεί έως 
την έναρξη ισχύος του παρόντος νόμου.» 

Αρθρο Δεύτερο 

Συμπλήρωση άρθρου 6 του ν. 3864/2010 

1. Στο άρθρο 6 του ν. 3864/2010, όπως το άρθρο αυτό 
τροποποιήθηκε με την περίπτωση β' της παραγράφου 

2 του άρθρου 1 της από 19 Απριλίου 2012 Πράξης Νομο¬ 
θετικού Περιεχομένου «Ρυθμίσεις θεμάτων κεφαλαιακής 
ενίσχυσης των πιστωτικών ιδρυμάτων» (Α' 94), προστί¬ 
θεται παράγραφος 10 ως εξής: 

«10. Το Ταμείο ενόψει της συμμετοχής του, κατά τις 
διατάξεις του παρόντος νόμου, σε μελλοντική αύξηση 


Μετοχικού Κεφαλαίου πιστωτικού ιδρύματος το οποίο 
έχει κριθεί βιώσιμο από την Τράπεζα της Ελλάδος, προ¬ 
καταβάλλει την εισφορά του στην αύξηση του Μετοχι¬ 
κού Κεφαλαίου ή μέρος της εισφοράς αυτής και μέχρι 
του ποσού που προσδιορίζεται από την Τράπεζα της 
Ελλάδος, χωρίς την τήρηση της διαδικασίας που προ- 
βλέπεται στην παράγραφο 3 και κατά παρέκκλιση της 
διαδικασίας της παραγράφου 4, ύστερα από απόφαση 
της Τ ράπεζας της Ελλάδας, εφόσον: 

α. έχει υποβληθεί από το πιστωτικό ίδρυμα αίτημα 
κεφαλαιακής ενίσχυσης, το οποίο συνοδεύεται από επι¬ 
χειρησιακό σχέδιο και λεπτομερές χρονοδιάγραμμα, 
σύμφωνα με την παράγραφο 2, 

β. το αίτημα αυτό έχει εγκριθεί από την Τράπεζα 
της Ελλάδος και έχει γνωστοποιηθεί στην Ευρωπαϊκή 
Επιτροπή, το δε ως άνω επιχειρησιακό σχέδιο έχει αξι¬ 
ολογηθεί από την Τράπεζα της Ελλάδος ως βιώσιμο 
και αξιόπιστο, 

γ. η Τράπεζα της Ελλάδος κρίνει ότι η προκαταβολή 
της εισφοράς είναι αναγκαία, προκειμένου: αα)το πι¬ 
στωτικό ίδρυμα να πληροί τις απαιτήσεις κεφαλαιακής 
επάρκειας, σύμφωνα με τις κάθε φορά ισχύουσες απο¬ 
φάσεις της Τράπεζας της Ελλάδος, ββ) το πιστωτικό 
ίδρυμα να διατηρεί πρόσβαση στις πράξεις νομισμα¬ 
τικής πολιτικής του Ευρωσυστήματος και γγ) να δια¬ 
σφαλίζεται η σταθερότητα του ελληνικού τραπεζικού 
συστήματος και 

δ. το πιστωτικό ίδρυμα έχει συνάψει με το Ταμείο και 
το ΕΤΧΣ, ως εκ τρίτου συμβαλλόμενο, σύμβαση προεγ¬ 
γραφής στην αύξηση Μετοχικού Κεφαλαίου. 

Η προκαταβαλλόμενη εισφορά κατατίθεται σε λογα¬ 
ριασμό του πιστωτικού ιδρύματος που τηρείται στην 
Τράπεζα της Ελλάδος αποκλειστικά για το σκοπό συμ¬ 
μετοχής του Ταμείου στην ως άνω αύξηση και αποδε- 
σμεύεται με την πιστοποίηση της καταβολής του κεφα¬ 
λαίου κατά το άρθρο 11 παράγραφος 2 του κ.ν. 2190/1920. 
Αν η εισφορά συνίσταται σε τίτλους τηρούμενους στο 
Σύστημα Αυλών Τίτλων του ν. 2198/1994, ως δεσμευ¬ 
μένος λογαριασμός στην Τράπεζα της Ελλάδος νοεί¬ 
ται είτε εκείνος τον οποίο τηρεί το ίδιο το πιστωτικό 
ίδρυμα ως φορέας στο Σύστημα 'Αυλων Τίτλων του 
ν. 2198/1994, είτε εκείνος τον οποίο τηρεί η Τράπεζα της 
Ελλάδος, ως φορέας του ως άνω Συστήματος, υπό την 
ιδιότητα του θεματοφύλακα του πιστωτικού ιδρύματος. 
Έως την αποδέσμευση της ως άνω εισφοράς για την 
ολοκλήρωση της αύξησης του Μετοχικού Κεφαλαίου 
του πιστωτικού ιδρύματος, η εισφορά μπορεί να χρη¬ 
σιμοποιηθεί αποκλειστικά για τη διασφάλιση ρευστό¬ 
τητας μέσω συναλλαγών πώλησης και επαναγοράς με 
αντισυμβαλλόμενους της αγοράς εξασφαλίζοντας το 
δικαίωμα επαναγοράς των ίδιων κινητών αξιών στους 
όρους της συναλλαγής επαναγοράς ή και μέσω της 
Ευρωπαϊκής Κεντρικής Τ ράπεζας ή της Τ ράπεζας της 
Ελλάδος, στο πλαίσιο του Ευρωσυστήματος. Στην πε¬ 
ρίπτωση αυτή εφαρμόζεται ο Κανονισμός Λειτουργίας 
Συστήματος Παρακολούθησης Συναλλαγών επί Τίτλων 
με Λογιστική Μορφή, όπως ισχύει κάθε φορά. 

Αν η συμμετοχή του Ταμείου στην αύξηση του Με¬ 
τοχικού Κεφαλαίου του πιστωτικού ιδρύματος είναι 
μικρότερη από το ποσό που προκαταβλήθηκε, καθώς 
και αν η αύξηση του Μετοχικού Κεφαλαίου δεν πραγ¬ 
ματοποιηθεί, το Ταμείο έχει αξίωση για επιστροφή του 
υπερβάλλοντος ή ολόκληρου του ποσού κατά περίπτω- 

ση, με επιτόκιο που ορίζεται με απόφαση του Υπουργού 
Οικονομικών, ύστερα από εισήγηση της Τράπεζας της 
Ελλάδος και του Ταμείου. 

Αν ανακληθεί η άδεια λειτουργίας του πιστωτικού 
ιδρύματος πριν από την ολοκλήρωση της αύξησης του 
Μετοχικού Κεφαλαίου και συσταθεί μεταβατικό πιστω¬ 
τικό ίδρυμα κατά τις διατάξεις του άρθρου 63Ε του 
ν. 3601/2007, άρθρου που έχει προστεθεί με το άρθρο 
4 του ν. 4021/2011 (Α' 218), οι τίτλοι του ΕΤΧΣ, οι οποίοι 
είχαν δοθεί ως προκαταβαλλόμενη εισφορά του Τ αμεί¬ 
ου σύμφωνα με τις διατάξεις της παρούσας παραγρά¬ 
φου, αποτελούν περιουσία του μεταβατικού πιστωτικού 
ιδρύματος. 

Η διαδικασία που προβλέπεται στα προηγούμενα εδά¬ 
φια εφαρμόζεται ύστερα από απόφαση της Τράπεζας 
της Ελλάδος, η οποία εκδίδεται ύστερα από σύμφωνη 
γνώμη της Ευρωπαϊκής Επιτροπής, της Ευρωπαϊκής Κε¬ 
ντρικής Τράπεζας και του Ευρωπαϊκού Ταμείου Χρη¬ 
ματοπιστωτικής Σταθερότητας και δημοσιεύεται στην 
Εφημερίδα της Κυβερνήσεως. 

Με απόφαση του Υπουργικού Συμβουλίου, που εκδί- 
δεται ύστερα από γνώμη του Ταμείου και δημοσιεύεται 
στην Εφημερίδα της Κυβερνήσεως, καθορίζονται: αα) οι 
ειδικότεροι όροι που συνομολογούνται κατά τη σύναψη 
των συμβάσεων προεγγραφής μεταξύ του Ταμείου, του 
πιστωτικού ιδρύματος και του ΕΤΧΣ για τη συμμετοχή 
του Ταμείου σε μελλοντική αύξηση του Μετοχικού Κε¬ 
φαλαίου πιστωτικού ιδρύματος, σύμφωνα με τις διατά¬ 
ξεις της παρούσας παραγράφου, μεταξύ των οποίων το 
δικαίωμα επαναγοράς ή παρόμοια δικαιώματα για τις 
αξίες που εισφέρονται από το Ταμείο, ββ) οι ειδικότεροι 
όροι με τους οποίους εξασφαλίζονται τα δικαιώματα 
του ΕΤΧΣ, που προβλέπονται στην από 15.3.2012 Σύμ¬ 
βαση Χρηματοδοτικής Διευκόλυνσης, της οποίας το 
σχέδιο εγκρίθηκε με το άρθρο 1 του ν. 4060/2012 (Α' 
65), και γγ) κάθε αναγκαίο θέμα για την εφαρμογή των 
διατάξεων της παρούσας παραγράφου.» 

2. Στο τέλος της παραγράφου 9 του άρθρου 6 του 
ν. 3864/2010, παραγράφου που έχει προστεθεί με την 
περίπτωση β' της παραγράφου 2 του άρθρου 1 της από 
19 Απριλίου 2012 Πράξης Νομοθετικού Περιεχομένου, 
προστίθεται εδάφιο ως εξής: 

«Τα ίδια δικαιώματα έχει το Ταμείο εάν προκαταβάλει την 
εισφορά που προβλέπεται στην παράγραφο 10 που έχει 
προστεθεί με την παράγραφο 1. Με απόφαση του Υπουρ¬ 
γού Οικονομικών, η οποία εκδίδεται ύστερα από γνώμη 
του Ταμείου, μπορεί να καθορίζονται περαιτέρω θέματα 
εταιρικής διακυβέρνησης για το χρονικό διάστημα που ακο¬ 
λουθεί την προκαταβολή της εισφοράς του Ταμείου έως 
την πιστοποίηση καταβολής του Μετοχικού Κεφαλαίου.» 

Άρθρο Τρίτο 

Η ισχύς της παρούσας, η οποία θα κυρωθεί νομοθετι¬ 
κά κατά το άρθρο 44 παράγραφος 1 του Συντάγματος, 
αρχίζει από τη δημοσίευσή της στην Εφημερίδα της 
Κυβερνήσεως. 

Αθήνα, 30 Απριλίου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΚΑΡΟΛΟΣ ΓΡ. ΠΑΠΟΥΛΙΑΣ 
Ο ΠΡΩΘΥΠΟΥΡΓΟΣ 
ΛΟΥΚΑΣ Δ. ΠΑΠΑΔΗΜΟΣ 


ΤΑ ΜΕΛΗ ΤΟΥ ΥΠΟΥΡΓΙΚΟΥ ΣΥΜΒΟΥΛΙΟΥ 

ΘΕΟΔΩΡΟΣ ΠΑΓΚΑΛΟΣ, ΔΗΜΗΤΡΙΟΣ ΡΕΠΠΑΣ, ΑΝΑ¬ 
ΣΤΑΣΙΟΣ ΠΑΝΝΙΤΣΗΣ, ΦΙΛΙΠΠΟΣ ΣΑΧΙΝΙΔΗΣ, ΣΤΑΥΡΟΣ 
ΔΗΜΑΣ, ΑΝΝΑ ΔΙΑΜΑΝΤΟΠΟΥΛΟΥ, ΓΕΩΡΓΙΟΣ ΠΑΠΑ¬ 
ΚΩΝΣΤΑΝΤΙΝΟΥ, ΓΕΩΡΓΙΟΣ ΜΠΑΜΠΙΝΙΩΤΗΣ, ΜΑΥΡΟΥ- 
ΔΗΣ ΒΟΡΙΔΗΣ, ΓΕΩΡΓΙΟΣ ΚΟΥΤΡΟΥΜΑΝΗΣ, ΚΩΝΣΤΑ¬ 
ΝΤΙΝΟΣ ΣΚΑΝΔΑΛΙΔΗΣ, ΜΙΛΤΙΑΔΗΣ ΠΑΠΑΪΩΑΝΝΟΥ, 
ΜΙΧΑΗΛ ΧΡΥΣΟΧΟΪΔΗΣ, ΠΑΥΛΟΣ ΓΕΡΟΥΛΑΝΟΣ, ΓΕ¬ 
ΩΡΓΙΟΣ ΣΤΑΥΡΟΠΟΥΛΟΣ, ΠΑΝΤΕΛΕΗΜΩΝ ΚΑΨΗΣ, ΠΑ¬ 
ΝΤΕΛΗΣ ΟΙΚΟΝΟΜΟΥ, ΣΩΚΡΑΤΗΣ ΞΥΝΙΔΗΣ, ΝΙΚΟΛΑΟΣ 
ΣΗΦΟΥΝΑΚΗΣ, ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ». 

Άρθρο τρίτο 

Κυρώνεται και έχει ισχύ νόμου από τη δημοσίευσή της 
στην Εφημερίδα της Κυβερνήσεως η από 29 Μαΐου 2012 
Πράξη Νομοθετικού Περιεχομένου «Ρυθμίσεις θεμάτων 
δημοσίευσης οικονομικών εκθέσεων πιστωτικών ιδρυμά¬ 
των και θυγατρικών τους, οι οποίες δραστηριοποιούνται 
στο χρηματοοικονομικό τομέα», που δημοσιεύτηκε στο 
υπ’ αριθ. 127 Φύλλο της Εφημερίδας της Κυβερνήσεως 
(τεύχος Α') που έχει ως εξής: 

«ΠΡΑΞΗ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ 

Ρυθμίσεις θεμάτων δημοσίευσης οικονομικών εκθέ¬ 
σεων πιστωτικών ιδρυμάτων και θυγατρικών τους, οι 
οποίες δραστηριοποιούνται στο χρηματοοικονομικό 
τομέα. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την παράγραφο 1 του άρθρου 44 του Συντάγματος. 

2. Την έκτακτη περίπτωση εξαιρετικά επείγουσας 
και απρόβλεπτης ανάγκης για την αντιμετώπιση του 
κατεπείγοντος θέματος της δημοσίευσης οικονομικών 
εκθέσεων πιστωτικών ιδρυμάτων και των θυγατρικών 
τους, οι οποίες δραστηριοποιούνται στο χρηματοοικο¬ 
νομικό τομέα. 

3. Με πρόταση του Υπουργικού Συμβουλίου, αποφα¬ 
σίζουμε: 

Άρθρο 1 

Ι.α. Η προθεσμία της παραγράφου 1 του άρθρου 5 του 
ν. 3556/2007 (Α' 91) για τη δημοσιοποίηση των εξαμηνι¬ 
αίων οικονομικών εκθέσεων των πιστωτικών ιδρυμάτων 
με μετοχές εισηγμένες στο Χρηματιστήριο Αθηνών δύ- 
ναται, για λόγους χρηματοπιστωτικής σταθερότητας, 
να παρατείνεται για διάστημα έως τριών (3) μηνών με 
απόφαση του Υπουργού Οικονομικών. Με όμοια απόφα¬ 
ση δύναται να παρατείνεται αντιστοίχως η προθεσμία 
της παραγράφου 1 του άρθρου 6 του ν. 3556/2007 για τη 
δημοσιοποίηση των τριμηνιαίων εκθέσεων των ανωτέρω 
πιστωτικών ιδρυμάτων ή να χορηγείται απαλλαγή από 
τη σχετική υποχρέωση. 

β. Η προθεσμία της παραγράφου 1 του άρθρου 4 του 
ν. 3556/2007 (Α' 91) για τη δημοσιοποίηση των ετήσιων 
οικονομικών εκθέσεων των πιστωτικών ιδρυμάτων με 
μετοχές εισηγμένες στο Χρηματιστήριο Αθηνών δύνα- 
ται, για λόγους χρηματοπιστωτικής σταθερότητας, να 
παρατείνεται για διάστημα έως έξι (6) μηνών με απόφα¬ 
ση του Υπουργού Οικονομικών. Τυχόν χορηγούμενη πα¬ 
ράταση ισχύει και για τη δημοσίευση των ενοποιημένων 
λογαριασμών των ανωτέρω νομικών προσώπων. 

2. Τα πιστωτικά ιδρύματα με μετοχές εισηγμένες στο 
Χρηματιστήριο Αθηνών που έχουν λάβει παράταση στην 
προθεσμία δημοσιοποίησης των ετήσιων οικονομικών 
τους εκθέσεων, δύνανται να συγκαλούν την ετήσια γε¬ 
νική συνέλευση εντός ενός (1) μηνάς από τη λήξη της 
παράτασης αυτής κατά παρέκκλιση του πρώτου εδαφί¬ 
ου της παραγράφου 1 του άρθρου 25 του κ.ν. 2190/1920 
(Α' 37). Η ημερομηνία δημοσίευσης ετήσιων οικονομικών 
καταστάσεων και σύγκλησης γενικής συνέλευσης των 
μετόχων των θυγατρικών εταιριών των νομικών προσώ¬ 
πων του πρώτου εδαφίου, οι οποίες δραστηριοποιούνται 
στο χρηματοοικονομικό τομέα δύναται να παρατείνεται 
αντιστοίχως. 

3. Τα πιστωτικά ιδρύματα με μετοχές εισηγμένες στο 
Χρηματιστήριο Αθηνών που έχουν λάβει παράταση στην 
προθεσμία δημοσιοποίησης των ετήσιων οικονομικών 
τους εκθέσεων υποβάλλουν την ετήσια δήλωση φορολο¬ 
γίας εισοδήματος νομικών προσώπων της παραγράφου 

1 του άρθρου 101 του ν.2238/1994 (Α' 151) εντός είκοσι (20) 
εργασίμων ημερών από τη λήξη της παράτασης αυτής. 
Εντός της ίδιας προθεσμίας υποβάλλουν δήλωση φό¬ 
ρου εισοδήματος νομικών προσώπων και οι θυγατρικές 
εταιρείες των ως άνω πιστωτικών ιδρυμάτων, οι οποίες 
δραστηριοποιούνται στο χρηματοοικονομικό τομέα. 

4. Τυχόν αποφάσεις του Υπουργού Οικονομικών, οι 
οποίες έχουν εκδοθεί κατ’ εφαρμογή της παραγράφου 

2 του άρθρου 2 της Πράξης Νομοθετικού Περιεχομέ¬ 
νου «Ρυθμίσεις θεμάτων κεφαλαιακής ενίσχυσης των 
πιστωτικών ιδρυμάτων» της 19ης Απριλίου 2012 (Α' 94), 
διατηρούνται σε ισχύ. 

Αρθρο 2 

Η ισχύς της παρούσας, η οποία θα κυρωθεί νομοθετι¬ 
κά κατά το άρθρο 44 παράγραφος 1 του Συντάγματος, 
αρχίζει από τη δημοσίευσή της στην Εφημερίδα της 
Κυβερνήσεως. 

Αθήνα, 29 Μαΐου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΚΑΡΟΛΟΣ ΓΡ. ΠΑΠΟΥΛΙΑΣ 
Ο ΠΡΩΘΥΠΟΥΡΓΟΣ 
ΠΑΝΑΓΙΩΤΗΣ Ο. ΠΙΚΡΑΜΜΕΝΟΣ 
ΤΑ ΜΕΛΗ ΤΟΥ ΥΠΟΥΡΓΙΚΟΥ ΣΥΜΒΟΥΛΙΟΥ 

ΠΑΥΛΟΣ ΑΠΟΣΤΟΛΙΔΗΣ, ΑΝΤΩΝΙΟΣ ΜΑΝΙΤΑΚΗΣ, 
ΓΕΩΡΓΙΟΣ ΖΑΝΙΑΣ, ΠΕΤΡΟΣ ΜΟΛΥΒΙΑΤΗΣ, ΦΡΑΓΚΟΥ- 
ΛΗΣ ΦΡΑΓΚΟΣ, ΙΩΑΝΝΗΣ ΣΤΟΥΡΝΑΡΑΣ, ΓΡΗΓΟΡΙΟΣ 
ΤΣΑΛΤΑΣ, ΑΓΓΕΛΙΚΗ - ΕΥΦΡΟΣΥΝΗ ΚΙΑΟΥ, ΣΙΜΟΣ ΣΙ- 
ΜΟΠΟΥΛΟΣ, ΑΝΤΩΝΙΟΣ ΡΟΥΠΑΚΙΩΤΗΣ, ΧΡΗΣΤΟΣ ΚΙΤ- 
ΤΑΣ, ΝΑΠΟΛΕΩΝ ΜΑΡΑΒΕΓΙΑΣ, ΧΡΗΣΤΟΣ ΓΕΡΑΡΗΣ, 
ΕΛΕΥΘΕΡΙΟΣ ΟΙΚΟΝΟΜΟΥ, ΤΑΤΙΑΝΑ ΚΑΡΑΠΑΝΑΓΙΩΤΗ, 
ΑΝΤΩΝΙΟΣ ΑΡΓΥΡΟΣ». 

Άρθρο τέταρτο 

Λοιπές διατάξεις του Υπουργείου Οικονομικών 

Ι.α. Στην παράγραφο 3 του άρθρου 3 του ν. 3864/2010, 
όπως τροποποιήθηκε με την περίπτωση γ' της παρα¬ 
γράφου 1 του άρθρου 1 της από 19 Απριλίου 2012 Πράξης 
Νομοθετικού Περιεχομένου «Ρυθμίσεις θεμάτων κεφα¬ 
λαιακής ενίσχυσης των πιστωτικών ιδρυμάτων», που δη¬ 
μοσιεύτηκε στο υπ’ αριθ. 94 Φύλλο της Εφημερίδας της 


Κυβερνήσεως (τεύχος Α'), που κυρώθηκε με το άρθρο 
πρώτο του παρόντος νόμου, οι λέξεις «χρηματοπιστω¬ 
τικά μέσα» αντικαθίστανται με τις λέξεις «χρηματοοι¬ 
κονομικά μέσα» και οι λέξεις «που αναφέρεται στην 
περίπτωση α' της παραγράφου 13 του άρθρου 63Δ» 
αντικαθίστανται με τις λέξεις «που αναφέρονται στην 
παράγραφο 13 του άρθρου 63Δ». 

β. Στο πρώτο εδάφιο της παραγράφου 1 του άρθρου 
7 του ν. 3864/2010, όπως τροποποιήθηκε με την περί¬ 
πτωση α' της παραγράφου 3 του άρθρου 1 της από 
19 Απριλίου 2012 Πράξης Νομοθετικού Περιεχομένου 
«Ρυθμίσεις θεμάτων κεφαλαιακής ενίσχυσης των πι¬ 
στωτικών ιδρυμάτων», που δημοσιεύτηκε στο υπ’ αριθ. 
94 Φύλλο της Εφημερίδας της Κυβερνήσεως (τεύχος 
Α'), που κυρώθηκε με το άρθρο πρώτο του παρόντος 
νόμου, οι λέξεις «μετατρέψιμα χρηματοπιστωτικά μέσα» 
αντικαθίστανται με τις λέξεις «μετατρέψιμα χρηματο¬ 
οικονομικά μέσα». 

2. α. Η παράγραφος 2 του άρθρου 2 της από 19 Απρι¬ 
λίου 2012 Πράξης Νομοθετικού Περιεχομένου «Ρυθμί¬ 
σεις θεμάτων κεφαλαιακής ενίσχυσης των πιστωτικών 
ιδρυμάτων», που δημοσιεύτηκε στο υπ’ αριθ. 94 Φύλλο 
της Εφημερίδας της Κυβερνήσεως (τεύχος Α'), που 
κυρώθηκε με το άρθρο πρώτο του παρόντος νόμου, 
καταργείται. 

β. Στην υποπαράγραφο α' της παραγράφου 1 του 
άρθρου 1 της από 29 Μαΐου 2012 Πράξης Νομοθετικού 
Περιεχομένου «Ρυθμίσεις θεμάτων δημοσίευσης οικονο¬ 
μικών εκθέσεων πιστωτικών ιδρυμάτων και θυγατρικών 
τους, οι οποίες δραστηριοποιούνται στο χρηματοοι¬ 
κονομικό τομέα», που δημοσιεύτηκε στο υπ’ αριθμ. 127 
Φύλλο της Εφημερίδας της Κυβερνήσεως (τεύχος Α'), 
που κυρώθηκε με το άρθρο τρίτο του παρόντος νόμου, 
οι λέξεις «τριών (3) μηνών» αντικαθίστανται με τις λέξεις 
«τεσσάρων (4) μηνών». 

3. α. Στο τέλος της παραγράφου 2 του άρθρου 28 του 
ν. 3756/2009 (Α' 53) προστίθενται εδάφια ως εξής: 

«Η απαγόρευση του προηγούμενου εδαφίου δεν ισχύει 
για την επαναγορά προνομιούχων ιδίων μετοχών που 
έχουν εκδοθεί και ως εξαγοράσιμες, όταν η απόκτηση 
αυτή έχει σκοπό την ενίσχυση των κύριων βασικών ιδί¬ 
ων κεφαλαίων των πιστωτικών ιδρυμάτων, όπως αυτά 
προσδιορίζονται από τις εκάστοτε αποφάσεις γενικής 
ισχύος της Τράπεζας της Ελλάδος και έχει δοθεί η 
σύμφωνη γνώμη της Τράπεζας της Ελλάδος. Κατά την 
εφαρμογή του προηγούμενου εδαφίου δεν εφαρμόζο¬ 
νται οι διατάξεις της παραγράφου 1 του άρθρου 44α 
του κ.ν. 2190/1920, κατά παρέκκλιση των διατάξεων της 
περίπτωσης β' της παραγράφου 2 και της παραγράφου 
4 του άρθρου 16 και των περιπτώσεων γ' και ε' της 
παραγράφου 3 του άρθρου 17β του ίδιου ως άνω νόμου 
(κ.ν. 2190/1920).» 

β. Οι διατάξεις της παρούσας παραγράφου ισχύουν 
από την κατάθεσή τους στη Βουλή των Ελλήνων. 

Άρθρο πέμπτο 

Ρυθμίσεις επειγόντων θεμάτων 
του Υπουργείου Οικονομικών 

Α. Καταβολή σε δόσεις του φόρου εισοδήματος, της 
ειδικής εισφοράς αλληλεγγύης και του τέλους επιτηδεύ¬ 
ματος φυσικών προσώπων οικονομικού έτους 2012 

1. Ο φόρος εισοδήματος των φυσικών προσώπων, με 
ατομικό ή οικογενειακό εισόδημα μέχρι εξήντα χιλιάδες 

(60.000) ευρώ, που υπολογίζεται με τις διατάξεις του 
άρθρου 9 του Κ.Φ.Ε. (ν. 2238/1994, Α' 151), καθώς και η 
ειδική εισφορά αλληλεγγύης και το τέλος επιτηδεύματος 
που επιβάλλονται με τις διατάξεις των άρθρων 29 και 
31 του ν. 3986/2011 (Α' 152), για το οικονομικό έτος 2012 
που βεβαιώνονται και αναγράφονται στο εκκαθαριστικό 
σημείωμα του ίδιου οικονομικού έτους και όταν το ποσό 
της βεβαιωθείσας οφειλής που προκύπτει με βάση την 
αρχική εμπρόθεσμη υποβολή της ετήσιας δήλωσης φο¬ 
ρολογίας εισοδήματος του υπόχρεου υπερβαίνει το ποσό 
των τριακοσίων (300) ευρώ για τον ίδιο και τη σύζυγό του 
αθροιστικά λαμβανόμενο, καταβάλλεται ως εξής: 

α) σε επτά (7) ίσες μηνιαίες δόσεις, από τις οποίες η 
πρώτη μέχρι την τελευταία εργάσιμη ημέρα του μηνάς 
Αυγούστου 2012 και η καθεμία από τις επόμενες την 
τελευταία εργάσιμη για τις δημόσιες υπηρεσίες ημέρα 
των επόμενων μηνών μέχρι και το Φεβρουάριο του 2013, 
όταν ο φόρος βεβαιώνεται τον Ιούλιο του 2012- 
β) σε έξι (6) ίσες μηνιαίες δόσεις, από τις οποίες η 
πρώτη μέχρι την τελευταία εργάσιμη ημέρα του μηνός 
Σεπτεμβρίου 2012 και η καθεμία από τις επόμενες την 
τελευταία εργάσιμη για τις δημόσιες υπηρεσίες ημέρα 
των επόμενων μηνών μέχρι και το Φεβρουάριο του 2013, 
όταν ο φόρος βεβαιώνεται τον Αύγουστο του 2012- 
γ) σε πέντε (5) ίσες μηνιαίες δόσεις, από τις οποίες η 
πρώτη μέχρι την τελευταία εργάσιμη ημέρα του μηνός 
Οκτωβρίου 2012 και η καθεμία από τις επόμενες την 
τελευταία εργάσιμη για τις δημόσιες υπηρεσίες ημέρα 
των επόμενων μηνών μέχρι και το Φεβρουάριο του 2013, 
όταν ο φόρος βεβαιώνεται το Σεπτέμβριο του 2012. 

δ) σε τρεις (3) ίσες μηνιαίες δόσεις, από τις οποίες η 
πρώτη μέχρι την τελευταία εργάσιμη ημέρα του μηνός 
Δεκεμβρίου 2012 και η καθεμία από τις επόμενες την 
τελευταία εργάσιμη για τις δημόσιες υπηρεσίες ημέρα 
των επόμενων μηνών μέχρι και το Φεβρουάριο του 2013, 
όταν ο φόρος βεβαιώνεται τον Οκτώβριο του 2012. 

ε) σε δύο (2) ίσες μηνιαίες δόσεις, από τις οποίες η 
πρώτη μέχρι την τελευταία εργάσιμη ημέρα του μηνός 
Ιανουάριου 2013 και η δεύτερη μέχρι και την τελευταία 
εργάσιμη ημέρα του μηνός Φεβρουάριου 2013 για τις 
δημόσιες υπηρεσίες, όταν ο φόρος βεβαιώνεται το Νο¬ 
έμβριο του 2012. 

στ) οφειλές μικρότερες των τριακοσίων (300) ευρώ 
καταβάλλονται μέχρι και την τελευταία εργάσιμη ημέρα 
του μεθεπόμενου από τη βεβαίωσή τους μήνα. 

ζ) σε επτά (7) ίσες μηνιαίες δόσεις, από τις οποίες η 
πρώτη μέχρι την τελευταία εργάσιμη ημέρα του μηνός 
Αυγούστου 2012 και η καθεμία από τις επόμενες την 
τελευταία εργάσιμη για τις δημόσιες υπηρεσίες ημέρα 
των επόμενων μηνών μέχρι και το Φεβρουάριο του 2013, 
όταν η προθεσμία καταβολής της πρώτης δόσης έληξε 
την 29η Ιουνίου 2012 και για το ποσό των μη ληξιπρό¬ 
θεσμων δόσεων και ανεξάρτητα αν έχει καταβληθεί 
μέρος αυτοσ 

η) σε έξι (6) ίσες μηνιαίες δόσεις από τις οποίες η 
πρώτη μέχρι την τελευταία εργάσιμη ημέρα του μηνός 
Σεπτεμβρίου 2012 και η καθεμία από τις επόμενες την 
τελευταία εργάσιμη για τις δημόσιες υπηρεσίες ημέρα 
των επόμενων μηνών μέχρι και το Φεβρουάριο του 2013, 
όταν η προθεσμία καταβολής της πρώτης δόσης έληξε 
την 31η Ιουλίου 2012 και για το ποσό των μη ληξιπρό¬ 
θεσμων δόσεων και ανεξάρτητα αν έχει καταβληθεί 
μέρος αυτού. 


Οι προσαυξήσεις εκπροθέσμου καταβολής επιβάλλο¬ 
νται στις δόσεις που έχουν καταστεί ληξιπρόθεσμες. 

Κατά παρέκκλιση κάθε άλλης αντίθετης διάταξης για 
τις αναμορφούμενες δόσεις, καθώς και για τις ταυτότη¬ 
τες πληρωμής τους, οι πιστοποιημένοι φορολογούμενοι 
ενημερώνονται από το ΤΑΧΙδησί και οι μη πιστοποιημέ¬ 
νοι από το διαδικτυακό τόπο της Γ ενικής Γ ραμματείας 
Πληροφοριακών Συστημάτων με βάση τον αριθμό φο¬ 
ρολογικού μητρώου (ΑΦΜ) και τον αριθμό ειδοποίησης 
του εκκαθαριστικού σημειώματος και δεν χωρεί άλλος 
τρόπος ειδοποίησης. 

Στα αποστελλόμενα εκκαθαριστικά σημειώματα θα 
αναγράφονται οι δόσεις της παραγράφου 11 του άρθρου 
9 του ΚΦΕ, οι οποίες εξακολουθούν να ισχύουν για 
όσους επιλέξουν την εφάπαξ καταβολή της με έκπτωση 
1,5% ή την πληρωμή σε τρεις (3) ή δύο (2) ή μία (1) δόση 
ανάλογα με το μήνα βεβαίωσης της οφειλής. 

2. Οι διατάξεις της παρούσας παραγράφου Α' ισχύουν 
από την κατάθεση του σχεδίου νόμου στη Βουλή των 
Ελλήνων. 

Β. Τροποποίηση φορολογικών και τελωνειακών δια¬ 
τάξεων 

1. Οι παράγραφοι 1, 2 και 3 του άρθρου 67Β του 
ν. 2238/1994 (Α'151), όπως προστέθηκε με την παράγρα¬ 
φο 14 του άρθρου 4 του ν. 4038/2012 (Α' 14), αντικαθί¬ 
στανται ως εξής: 

«1. Ο προσδιορισμός των αποτελεσμάτων με έλεγχο 
μπορεί να διενεργείται και με την εφαρμογή μιας ή 
περισσοτέρων από τις κατωτέρω τεχνικές ελέγχου: 
α) της αρχής των αναλογιών (πΐ3ΐ1< υρ πίθΐίιοό), 
β) της ανάλυσης ρευστότητας του φορολογούμενου 
(εουΐΌθ 3πό 3ρρΙίθ3ίίοη οί ΐυπάε πίθΐάοά), 
γ) της καθαρής θέσης του φορολογούμενου (πθΙ ννοτίΤι 
ητίθΙΙιοά), 

δ) της σχέσης της τιμής πώλησης προς το συνολικό 
όγκο κύκλου εργασιών (υπίί 3πό νοίυσισ πιβίίιοά) και 
ε) το ύψος των τραπεζικών καταθέσεων και των δα¬ 
πανών σε μετρητά (03ηΙ< όθροείΐδ 3πό οβδά οχροπάΙΙυΐΌ 

ΠΊβίΙΐΟά). 

Με τις ως άνω τεχνικές μπορούν να προσδιορίζονται 
τα φορολογητέα εισοδήματα των φορολογουμένων, τα 
ακαθάριστα έσοδα, οι εκροές και τα φορολογητέα κέρ¬ 
δη των επιτηδευματιών βάσει των γενικά παραδεκτών 
αρχών και τεχνικών της ελεγκτικής. 

2. Τα προσδιοριζόμενα αποτελέσματα που προκύ¬ 
πτουν από την εφαρμογή των τεχνικών ελέγχου της 
προηγούμενης παραγράφου, λαμβάνονται υπόψη για 
τον προσδιορισμό των λοιπών φορολογικών υποχρε¬ 
ώσεων. 

3. Εφόσον τα αποτελέσματα του φορολογικού ελέγ¬ 
χου έχουν εξαχθεί με την εφαρμογή έμμεσων τεχνικών 
της παραγράφου 1, και πριν την έκδοση φύλλων ή πρά¬ 
ξεων καταλογισμού, ο Προϊστάμενος της ελεγκτικής 
μονάδας, καλεί τον υπόχρεο σε ακρόαση, ο οποίος δι¬ 
καιούται σε ανταπόδειξη.» 

2.α. Στο τέλος της παραγράφου 2 του άρθρου 66 του 
ν. 2717/1999 (Α' 97) προστίθενται λέξεις ως εξής: 

«και στις φορολογικές και τελωνειακές προσφυγές εν 
γένει τριάντα (30) ημερών που αρχίζει όπως ορίζεται 
στην προηγούμενη παράγραφο.» 

β. Οι ρυθμίσεις της παραγράφου αυτής καταλαμβά¬ 
νουν πράξεις που εκδίδονται ή παραλείψεις που συντε- 
λούνται μετά τη δημοσίευση του παρόντος νόμου. 

Γ. Τροποποίηση των διατάξεων των νόμων 3864/2010, 
3986/2011 και 3959/2011 

Ι.α. Στο τέλος της παραγράφου 5 του άρθρου 7 του 
ν. 3864/2010 (Α' 119), που προστέθηκε με την υποπα- 
ράγραφο β' της παραγράφου 3 του άρθρου 1 της από 
19 Απριλίου 2012 Πράξης Νομοθετικού Περιεχομένου 
«Ρυθμίσεις θεμάτων κεφαλαιακής ενίσχυσης των πι¬ 
στωτικών ιδρυμάτων», που δημοσιεύτηκε στο υπ’ αριθμ. 
94 Φύλλο της Εφημερίδας της Κυβερνήσεως (τεύχος 
Α') και κυρώνεται με το άρθρο πρώτο του παρόντος, 
προστίθεται εδάφιο ως εξής: 

«και από την υποχρέωση καταβολής του τέλους υπέρ 
της Επιτροπής Ανταγωνισμού της παραγράφου 1 του 
άρθρου 17 του ν. 3959/2011 (Α' 93).» 

β. Το πρώτο εδάφιο της παραγράφου 1 του άρθρου 17 
του ν. 3959/2011 (Α' 93) αντικαθίσταται ως εξής: 

«Στις ανώνυμες εταιρίες που ιδρύονται ή αυξάνουν 
το μετοχικό τους κεφάλαιο επιβάλλεται τέλος ύψους 
ένα τοις χιλίοις (1%ο), υπολογιζόμενο επί του μετοχικού 
κεφαλαίου ή επί του ποσού της αύξησης του μετοχικού 
κεφαλαίου αντιστοίχως υπέρ της Επιτροπής Ανταγω¬ 
νισμού.» 

2. α. Στο πρώτο εδάφιο της παραγράφου 1 του άρ¬ 
θρου 3 του ν. 3986/2011 (Α' 152) οι λέξεις «Το Διοικητικό 
Συμβούλιο (Δ.Σ.) του Ταμείου είναι πενταμελές» αντικα¬ 
θίστανται με τις λέξεις «Το Διοικητικό Συμβούλιο (Δ.Σ.) 
του Ταμείου είναι εξαμελές». 

β. Μετά το πρώτο εδάφιο της παραγράφου 1 του άρ¬ 
θρου 3 του ν. 3986/2011 προστίθεται εδάφιο ως εξής: 

«Σε περίπτωση ισοψηφίας, υπερισχύει η ψήφος του 
Προέδρου.» 

Άρθρο έκτο 

Απαγόρευση διορισμού συζύγου ή συγγενούς 

α' η β' βαθμού μέλους της Κυβέρνησης ή υφυπουρ¬ 
γού. Κατάργηση Ειδικής Γραμματείας Δημοσίων 
Επιχειρήσεων και Οργανισμών 

Ι.α. Το δεύτερο εδάφιο της παραγράφου 9 του άρθρου 
56 του Κώδικα Νομοθεσίας για την Κυβέρνηση και τα 
Κυβερνητικά Όργανα (π.δ. 63/2005, Α' 98) αντικαθίσταται 
ως εξής: 

«Διορισμός δεν μπορεί επίσης να γίνει σε οποιαδή¬ 
ποτε από τις πιο πάνω θέσεις, αν στο πρόσωπο του 
υποψηφίου για διορισμό συντρέχει κώλυμα από εκείνα 
που προβλέπει ο νόμος για το διορισμό δημοσίου πο¬ 
λιτικού διοικητικού υπαλλήλου, καθώς και στην περί¬ 
πτωση που ο υποψήφιος για διορισμό τυγχάνει σύζυγος 
ή συγγενής α' ή β' βαθμού μέλους της Κυβέρνησης ή 
υφυπουργού.» 

β. Η παράγραφος 10 του άρθρου 56 του Κώδικα Νομο¬ 
θεσίας για την Κυβέρνηση και τα Κυβερνητικά Όργανα 
(π.δ. 63/2005) αντικαθίσταται ως εξής: 

«10. Η ύπαρξη των προσόντων και η ανυπαρξία κωλύ¬ 
ματος διορισμού ή απαγόρευσης διορισμού της προη¬ 
γούμενης παραγράφου στο πρόσωπο του υποψηφίου 
για το διορισμό βεβαιώνεται με υπεύθυνη δήλωση του 
ν.1599/1986.» 

2.α. Από την έναρξη ισχύος του παρόντος νόμου, η 
Ειδική Γραμματεία Δημοσίων Επιχειρήσεων και Οργα¬ 
νισμών (Ε.Γ.Δ.Ε.Κ.Ο.), που συστάθηκε με τις διατάξεις 
της παραγράφου 1 του άρθρου 11 του ν. 3429/2005 (Α' 
314), στην οποία μεταφέρθηκαν και οι συναφείς υπη¬ 
ρεσίες που συγκροτούσαν τον ενιαίο διοικητικό τομέα 


της Ειδικής Γραμματείας Αναδιαρθρώσεων και Απο¬ 
κρατικοποιήσεων - Ε.Γ.Α.Α. του ίδιου Υπουργείου, με τις 
διατάξεις της υπ’ αριθμ. Δ6Α 1006639 ΕΞ2012/12.1.2012 
κοινής απόφασης των Υπουργών Διοικητικής Μεταρρύθ¬ 
μισης και Ηλεκτρονικής Διακυβέρνησης και Οικονομικών 
(Β' 19), καθώς και η θέση του Ειδικού Γραμματέα, που 
συστάθηκε με τις διατάξεις της παραγράφου 2 του ίδιου 
άρθρου του ανωτέρω νόμου, καταργούνται. 

β. Οι αρμοδιότητες της Ε.Γ.Δ.Ε.Κ.Ο. μεταφέρονται και 
ασκούνται από τις κατωτέρω Διευθύνσεις του Υπουργεί¬ 
ου Οικονομικών ως εξής: αα) από τη Διεύθυνση Δημόσι¬ 
ων Επιχειρήσεων και Οργανισμών (Δ.Ε.Κ.Ο.) της Γ ενικής 
Διεύθυνσης Οικονομικής Πολιτικής, οι αρμοδιότητες που 
καθορίζονται ή εξειδικεύονται στις διατάξεις: 

- των άρθρων 3, 4, 6, 7, 8, 9 και 11 του ν. 3429/2005 (Α' 
314), με εξαίρεση την περίπτωση γ' της παραγράφου 3 
του άρθρου 11 αυτού, 

- του άρθρου 13 του ν. 3697/2008 (Α' 194), 

- της παραγράφου 8α του άρθρου 49 του ν. 3943/2011 
(Α' 66) και 

- του άρθρου 2 της υπ’ αριθμ. 53934/3655/29.12.2006 
κοινής απόφασης των Υπουργών Εσωτερικών, Δημόσιας 
Διοίκησης και Αποκέντρωσης και Οικονομίας και Οικο¬ 
νομικών (Β' 104) με εξαίρεση αυτές που μεταφέρονται 
και ασκούνται από τη Διεύθυνση Κίνησης Κεφαλαίων, 
Εγγυήσεων Δανείων και Αξιών της Γ ενικής Διεύθυνσης 
Θησαυροφυλακίου και Προϋπολογισμού, της Γενικής 
Γραμματείας Δημοσιονομικής Πολιτικής του Υπουργείου 
Οικονομικών, 

- της υπ’ αριθμ. Δ6Α 1006639 ΕΞ2012/12.1.2012 κοινής 
απόφασης των Υπουργών Διοικητικής Μεταρρύθμισης 
και Ηλεκτρονικής Διακυβέρνησης και Οικονομικών. 

ββ) Από τη Διεύθυνση Μισθολογίου της Γενικής Δι¬ 
εύθυνσης Μισθών της Γ ενικής Γ ραμματείας Δημοσιο¬ 
νομικής Πολιτικής, οι αρμοδιότητες της παραγράφου 6 
του άρθρου 31 του ν. 4024/2011 (Α' 226). 

γγ) Από τη Διεύθυνση Κίνησης Κεφαλαίων, Εγγυήσεων, 
Δανείων και Αξιών της Γ ενικής Διεύθυνσης Θησαυροφυ¬ 
λακίου και Προϋπολογισμού της Γ ενικής Γ ραμματείας 
Δημοσιονομικής Πολιτικής, οι αρμοδιότητες: 

ί. της υπ’ αριθμ. 16736/ΕΓΔΕΚΟ2579/2009 κοινής από¬ 
φασης του Υπουργού και του Υφυπουργού Οικονομίας 
και Οικονομικών (Β' 588), 

ϋ. της υποπαραγράφου α' της παραγράφου 1 του άρ¬ 
θρου 2 της υπ’ αριθμ. 53934/3655/2006 κοινής απόφασης 
των Υπουργών Εσωτερικών, Δημόσιας Διοίκησης και 
Αποκέντρωσης και Οικονομίας και Οικονομικών (Β' 104), 
σχετικά με το συντονισμό των ενεργειών για την προώ¬ 
θηση, μελέτη και επεξεργασία των υποβαλλόμενων από 
τις ΔΕΚΟ αιτημάτων για την έγκριση παροχής της εγγύ¬ 
ησης του Ελληνικού Δημοσίου για τη λήψη δανείων από 
ημεδαπά ή αλλοδαπά χρηματοπιστωτικά ιδρύματα. 

Η ανωτέρω Διεύθυνση συνεργάζεται με τη Διεύθυνση 
Δημοσίων Επιχειρήσεων και Οργανισμών της Γ ενικής Δι¬ 
εύθυνσης Οικονομικής Πολιτικής του Υπουργείου Οικονο¬ 
μικών, στο πλαίσιο εξέτασης των υποβαλλόμενων, από τις 
δημόσιες επιχειρήσεις του Κεφαλαίου Α' του ν. 3429/2005, 
αιτημάτων παροχής της σχετικής εγγύησης. 

δδ) Από τη Διεύθυνση Οικονομικής Διαχείρισης της 
Γενικής Διεύθυνσης Οικονομικών Υπηρεσιών, οι αρμο¬ 
διότητες της περίπτωσης γ' της παρ. 3 του άρθρου 11 
του ν. 3429/2005. 

γ. Από την έναρξη ισχύος του παρόντος νόμου, οι δη¬ 
μόσιες επιχειρήσεις του Κεφαλαίου Α' του ν. 3429/2005 
(Α' 314) υποβάλλουν απευθείας στη Διεύθυνση Κίνησης 
Κεφαλαίων, Εγγυήσεων, Δανείων και Αξιών της Γ ενικής 
Διεύθυνσης Θησαυροφυλακίου και Προϋπολογισμού 
της Γενικής Γραμματείας Δημοσιονομικής Πολιτικής 
τα αιτήματα τους για την παροχή της εγγύησης του 
Ελληνικού Δημοσίου, σύμφωνα με τα οριζόμενα στην 
υπ’ αριθμ. 16736/ΕΓΔΕΚΟ2579/2009 κοινή απόφαση του 
Υπουργού και του Υφυπουργού Οικονομίας και Οικο¬ 
νομικών. 

δ. Από την έναρξη ισχύος του παρόντος, όπου στην 
κείμενη νομοθεσία αναφέρεται ο Ειδικός Γραμματέας 
της Ειδικής Γραμματείας Δημοσίων Επιχειρήσεων και 
Οργανισμών, νοείται εφεξής ο Γ ενικός Γ ραμματέας του 
Υπουργείου Οικονομικών στον οποίο μεταφέρεται η 
σχετική αρμοδιότητα. Ειδικά η Επιτροπή του άρθρου 
2 της υπ’ αριθμ. 16736/ΕΓΔΕΚ02579 απόφασης (Β' 588) 
στην οποία προβλέπεται η συμμετοχή του Ειδικού Γραμ- 
ματέα ΔΕΚΟ, καθίσταται εξαμελής και σε περίπτωση 
ισοψηφίας υπερισχύει η ψήφος του Προέδρου. 

ε. Με απόφαση του Υπουργού Οικονομικών καθορί¬ 
ζονται οι αρμόδιες υπηρεσίες του Υπουργείου Οικονο¬ 
μικών για την άσκηση των αρμοδιοτήτων της Ειδικής 
Γραμματείας Δημοσίων Επιχειρήσεων και Οργανισμών, 
που έχουν καθοριστεί βάσει ειδικών διατάξεων νόμων ή 
κανονιστικών πράξεων της διοίκησης και δεν περιλαμ¬ 
βάνονται στις κατανεμόμενες σύμφωνα με τα οριζόμενα 
στην υποπαράγραφο β' της παρούσας παραγράφου. 

στ. Με απόφαση του Υπουργού Οικονομικών κατανέ- 
μονται και εξειδικεύονται οι μεταφερόμενες αρμοδιό¬ 
τητες της ΕΓΔΕΚΟ στα Τμήματα των Διευθύνσεων της 
υποπαραγράφου β' της παρούσας παραγράφου. 

ζ. Το προσωπικό το οποίο κατά την έναρξη ισχύος 
του παρόντος απασχολείται με οποιαδήποτε σχέση 
εργασίας στην ΕΓ ΔΕΚΟ μεταφέρεται, κατά παρέκκλιση 
των κείμενων διατάξεων, με την ίδια σχέση εργασίας, 
στη Διεύθυνση Δημόσιων Επιχειρήσεων και Οργανισμών 
(ΔΕΚΟ) της Γ ενικής Διεύθυνσης Οικονομικής Πολιτικής 
του Υπουργείου Οικονομικών. Αποσπάσεις υπαλλήλων 
στην ΕΓ ΔΕΚΟ διατηρούνται σε ισχύ μέχρι λήξεως του 
χρόνου απόσπασης. Οι αποσπασμένοι συνεχίζουν να πα¬ 
ρέχουν τις υπηρεσίες τους στην ως άνω Διεύθυνση. 

Άρθρο έβδομο 

Τροποποιήσεις του ν. 3601/2007 

1. Στο τέλος του άρθρου 2 του ν. 3601/2007 (Α' 178) 
προστίθεται παράγραφος 22 ως εξής: 

«22. Προαιρετικές συνταξιοδοτικές παροχές: Οι προ¬ 
σαυξημένες συνταξιοδοτικές παροχές που χορηγούνται 
προαιρετικά από το πιστωτικό ίδρυμα ή την επιχείρηση 
παροχής επενδυτικών υπηρεσιών σε εργαζόμενό τους 
ως μέρος του συνόλου των μεταβλητών αποδοχών 
αυτού. Στις εν λόγω παροχές δεν περιλαμβάνονται οι 
δεδουλευμένες παροχές, οι οποίες αποδίδονται στον 
εργαζόμενο βάσει των όρων τυχόν εταιρικού συνταξι- 
οδοτικού προγράμματος.» 

2. Η ισχύς των διατάξεων των παραγράφων 1, 3 και 4 
του άρθρου 26 του ν. 3601/2007 αρχίζει την 1.1.2011. 

3. Τα εδάφια β' και γ' της παρ. 1 του άρθρου 27 του 
ν. 3601/2007 αντικαθίστανται ως εξής: 


«β) των κεφαλαιακών απαιτήσεων έναντι των κινδύνων 
συναλλάγματος, διακανονισμού, βασικών εμπορευμά¬ 
των και του λειτουργικού κινδύνου για το σύνολο των 
επιχειρηματικών τους δραστηριοτήτων, και γ) των κε¬ 
φαλαιακών απαιτήσεων έναντι των κινδύνων θέσης και 
αντισυμβαλλομένου και των υπερβάσεων των ορίων των 
μεγάλων χρηματοδοτικών ανοιγμάτων, που απορρέουν 
από τις δραστηριότητες του χαρτοφυλακίου συναλλα¬ 
γών και επιτρέπονται με βάση τις ισχύουσες σχετικές 
αποφάσεις της Τράπεζας της Ελλάδος.» 

4. Η παρ. 1 του άρθρου 29 του ν. 3601/2007 αντικαθί¬ 
σταται ως εξής: 

«1. Τα πιστωτικά ιδρύματα οφείλουν να δημοσιοποι¬ 
ούν, τουλάχιστον σε ετήσια βάση, τα κατάλληλα, με 
βάση τα κριτήρια που καθορίζει η Τράπεζα της Ελλά¬ 
δος, σύμφωνα με την παράγραφο 5 του άρθρου 25, 
στοιχεία και πληροφορίες, όσον αφορά την οικονομική 
τους θέση και την ακολουθούμενη από αυτά πολιτική 
ως προς την ανάληψη και διαχείριση κινδύνων με στό¬ 
χο την ενίσχυση της διαφάνειας της αγοράς. Επίσης, 
οφείλουν, στο πλαίσιο εφαρμογής του άρθρου 26 του 
παρόντος νόμου, να υιοθετούν πολιτική συμμόρφωσης 
με τις υποχρεώσεις δημοσιοποίησης που εκάστοτε 
θεσπίζει η Τράπεζα της Ελλάδος, δυνάμει της περί¬ 
πτωσης β' της παραγράφου 5 του άρθρου 25, καθώς 
και πολιτικές αξιολόγησης των δημοσιοποιήσεων όσον 
αφορά ιδίως την καταλληλότητα, την επαλήθευση, τη 
συχνότητά τους και την παροχή στους συμμετέχοντες 
στην αγορά περιεκτικής πληροφόρησης και στοιχεί¬ 
ων αναφορικά με το προφίλ κινδύνου των πιστωτικών 
ιδρυμάτων. 

Τα πιστωτικά ιδρύματα, σε περίπτωση που οι εν λόγω 
δημοσιοποιήσεις δεν μεταφέρουν στους συμμετέχο¬ 
ντες στην αγορά επαρκή στοιχεία και πληροφόρηση 
αναφορικά με το προφίλ κινδύνου τους, οφείλουν να 
δημοσιοποιούν τα αναγκαία στοιχεία και τις πληροφο¬ 
ρίες πλέον εκείνων που απαιτούνται σύμφωνα με τα 
ανωτέρω εδάφια. 

Σε κάθε περίπτωση, τα πιστωτικά ιδρύματα υποχρε- 
ούνται να δημοσιοποιούν μόνον πληροφορίες που είναι 
ουσιώδεις, δεν προορίζονται αποκλειστικά για εσωτε¬ 
ρική χρήση και δεν είναι εμπιστευτικές, όπως αυτές 
ορίζονται στην ΠΔ/ΤΕ 2592/20.8.2007 (Β' 1729), όπως 
εκάστοτε ισχύει.» 

5. α. Η παρ. 1 του άρθρου 71 του ν. 3601/2007 αντικα¬ 
θίσταται ως εξής: 

«1. Κάθε επιχείρηση παροχής επενδυτικών υπηρεσιών 
που εδρεύει στην Ελλάδα διαθέτει άρτιο και αποτε¬ 
λεσματικό σύστημα διακυβέρνησης, που περιλαμβάνει 
σαφή οργανωτική διάρθρωση με ευκρινή, διαφανή και 
σαφή καταμερισμό αρμοδιοτήτων, αποτελεσματικές δι¬ 
αδικασίες εντοπισμού, διαχείρισης, παρακολούθησης 
και αναφοράς των κινδύνων τους οποίους αναλαμβάνει 
ή ενδέχεται να αναλάβει, επαρκείς μηχανισμούς εσω¬ 
τερικού ελέγχου, περιλαμβανομένων των κατάλληλων 
διοικητικών και λογιστικών διαδικασιών, καθώς και πο¬ 
λιτικές και πρακτικές αποδοχών οι οποίες προάγουν 
και είναι συνεπείς με την ορθή και αποτελεσματική 
διαχείριση των κινδύνων.» 

β. Στο τέλος του άρθρου 71 του ν. 3601/2007 προστί¬ 
θενται παράγραφοι 3 και 4 ως εξής: 

«3. Η Επιτροπή Κεφαλαιαγοράς επεξεργάζεται τις συ¬ 
νολικές ποσοτικές πληροφορίες σχετικά με τις αποδο¬ 
χές, με ανάλυση ανά επιχειρηματικό τομέα, οι οποίες 
δημοσιοποιούνται σύμφωνα με τις κατ’ εξουσιοδότηση 
του άρθρου 74 κανονιστικές αποφάσεις της, προκει- 
μένου να προβαίνει σε συγκριτική αξιολόγηση των 
τάσεων και των πρακτικών των πολιτικών αποδοχών. 
Οι πληροφορίες αυτές διαβιβάζονται στην Ευρωπαϊκή 
Τραπεζική Αρχή. 

4. Η Επιτροπή Κεφαλαιαγοράς, ως αρμόδια αρχή του 
κράτους - μέλους καταγωγής, συγκεντρώνει πληροφο¬ 
ρίες σχετικά με τον αριθμό των ατόμων ανά επιχείρηση 
παροχής επενδυτικών υπηρεσιών με αμοιβή ύψους του¬ 
λάχιστον ενός εκατομμυρίου (1.000.000) ευρώ, συμπε¬ 
ριλαμβανομένου του τομέα απασχόλησης στον οποίο 
δραστηριοποιούνται, και με ανάλυση του ύψους των 
αμοιβών σε μισθούς, πρόσθετες μεταβλητές αμοιβές, 
μακροπρόθεσμες επιβραβεύσεις και συνταξιοδοτικές 
εισφορές. Οι πληροφορίες αυτές διαβιβάζονται στην 
Ευρωπαϊκή Τραπεζική Αρχή η οποία τις δημοσιοποιεί 
αθροιστικά για κάθε κράτος - μέλος καταγωγής, σε 
κοινό μορφότυπο αναφοράς.» 

γ. Η ισχύς των διατάξεων των περιπτώσεων α' και β' 
της παρούσας παραγράφου αρχίζει την 1.1.2011. 

6. Τα εδάφια β' και γ' της παρ. 1 του άρθρου 72 του 
ν. 3601/2007 αντικαθίστανται ως εξής: 

«β) των κινδύνων συναλλάγματος, διακανονισμού, βασι¬ 
κών εμπορευμάτων και του λειτουργικού κινδύνου για το 
σύνολο των επιχειρηματικών τους δραστηριοτήτων, και 

γ) των κινδύνων θέσης, αντισυμβαλλομένων και των 
υπερβάσεων των ορίων των μεγάλων χρηματοδοτικών 
ανοιγμάτων, που απορρέουν από τις δραστηριότητες 
του χαρτοφυλακίου συναλλαγών.» 

7. Η παρ. 1 του άρθρου 74 του ν. 3601/2007 αντικαθί¬ 
σταται ως εξής: 

«1. Οι επιχειρήσεις παροχής επενδυτικών υπηρεσιών 
οφείλουν να δημοσιοποιούν, τουλάχιστον σε ετήσια 
βάση, στοιχεία και πληροφορίες, όσον αφορά την οι¬ 
κονομική τους θέση και την ακολουθούμενη από αυτές 
πολιτική ως προς την ανάληψη και διαχείριση κινδύνων 
με στόχο την ενίσχυση της διαφάνειας στην αγορά. 
Επίσης, οφείλουν, στο πλαίσιο εφαρμογής του άρθρου 
71, να υιοθετούν πολιτική συμμόρφωσης με τις υποχρεώ¬ 
σεις δημοσιοποίησης που εκάστοτε θεσπίζει η Επιτροπή 
Κεφαλαιαγοράς, δυνάμει των άρθρων 80 και 81, καθώς 
και πολιτικές αξιολόγησης των δημοσιοποιήσεων όσον 
αφορά ιδίως την καταλληλότητα, την επαλήθευση, τη 
συχνότητά τους και την παροχή στους συμμετέχοντες 
στην αγορά περιεκτικών πληροφοριών και στοιχείων 


αναφορικά με το προφίλ κινδύνου των επιχειρήσεων 
παροχής επενδυτικών υπηρεσιών. Οι επιχειρήσεις πα¬ 
ροχής επενδυτικών υπηρεσιών, σε περίπτωση που οι εν 
λόγω δημοσιοποιήσεις δεν μεταφέρουν στους συμμετέ¬ 
χοντες στην αγορά επαρκή στοιχεία και πληροφορίες 
αναφορικά με το προφίλ κινδύνου τους, οφείλουν να 
δημοσιοποιούν τα αναγκαία στοιχεία και τις πληροφο¬ 
ρίες πλέον εκείνων που απαιτούνται σύμφωνα με τα 
ανωτέρω εδάφια. Σε κάθε περίπτωση, οι επιχειρήσεις 
παροχής επενδυτικών υπηρεσιών υποχρεούνται να δη¬ 
μοσιοποιούν μόνον πληροφορίες που είναι ουσιώδεις και 
όχι εμπιστευτικές, όπως αυτές ορίζονται με απόφαση 
της Επιτροπής Κεφαλαιαγοράς.» 

8. α. Στο τέλος της παρ. 2 του άρθρου 82 του 
ν. 3601/2007 τροποποιείται το εδάφιο στ' και προστί¬ 
θεται εδάφιο ζ' ως εξής: 

«στ) την ενίσχυση των ιδίων κεφαλαίων τους μέσω 
των καθαρών κερδών και ειδικότερα τη μη διανομή ή τον 
περιορισμό της διανομής κερδών και τη μεταφορά τους 
σε ειδικό αποθεματικό ή το σχηματισμό προβλέψεων, 
ζ) τον περιορισμό των μεταβλητών αποδοχών ως πο¬ 
σοστό του συνόλου των καθαρών εσόδων σε περιπτώ¬ 
σεις όπου το ύψος αυτών δεν συνάδει με τη διατήρηση 
υγιούς κεφαλαιακής βάσης.» 

β. Στο τέλος του άρθρου 82 του ν. 3601/2007 προστί¬ 
θεται παράγραφος 4, ως εξής: 

«4. Για τον καθορισμό του κατάλληλου επιπέδου ιδίων 
κεφαλαίων, στο πλαίσιο της εξέτασης και της εποπτικής 
αξιολόγησης που διενεργείται σύμφωνα με την παρά¬ 
γραφο 2 του άρθρου 81, η Επιτροπή Κεφαλαιαγοράς αξι¬ 
ολογεί κατά πόσον, για την κάλυψη των κινδύνων τους 
οποίους μία επιχείρηση παροχής επενδυτικών υπηρε¬ 
σιών έχει αναλάβει ή ενδέχεται να αναλάβει, απαιτείται 
η τήρηση ιδίων κεφαλαίων υψηλότερων του ελάχιστου 
ύψους, που ορίζεται με τις εκάστοτε αποφάσεις περί 
κεφαλαιακής επάρκειας. Για την αξιολόγηση αυτή λαμ- 
βάνονται υπόψη τα ακόλουθα: 

α) τα ποσοτικά και ποιοτικά στοιχεία των στρατηγικών 
και διαδικασιών αξιολόγησης και διατήρησης κεφαλαί¬ 
ων των επιχειρήσεων παροχής επενδυτικών υπηρεσιών 
όπως ορίζονται στο άρθρο 73, 
β) οι εσωτερικές ρυθμίσεις, οι διαδικασίες και οι μη¬ 
χανισμοί της επιχείρησης παροχής επενδυτικών υπη¬ 
ρεσιών όπως ορίζονται στο άρθρο 71, 
γ) το αποτέλεσμα της εξέτασης και της εποπτικής 
αξιολόγησης που διενεργείται σύμφωνα με τα προβλε- 
πόμενα στην παράγραφο 2 του άρθρου 81.» 

9. Η ισχύς των διατάξεων των παραγράφων 1, 3 περί¬ 
πτωση α', 4, 6, 7 και 8 αρχίζει την 31.12.2011. 

Άρθρο όγδοο 
Έναρξη ισχύος 

Η ισχύς του νόμου αυτού αρχίζει από τη δημοσίευσή του στην Εφημερίδα της Κυβερνήσεως, εκτός αν ορίζεται 
διαφορετικά στις επί μέρους διατάξεις του. 


Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως 
νόμου του Κράτους. 

Αθήνα, 19 Σεπτεμβρίου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 


ΕΣΩΤΕΡΙΚΩΝ 

ΔΗΜΗΤΡΙΟΣ ΑΒΡΑΜΟΠΟΥΛΟΣ 

ΕΣΩΤΕΡΙΚΩΝ 

ΕΥΡΥΠΙΔΗΣ ΣΤΥΛΙΑΝΙΔΗΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 


ΥΓΕΙΑΣ 

ΑΝΔΡΕΑΣ ΛΥΚΟΥΡΕΝΤΖΟΣ 

ΔΗΜΟΣΙΑΣ ΤΑΞΗΣ ΚΑΙ 
ΠΡΟΣΤΑΣΙΑΣ ΤΟΥ ΠΟΛΙΤΗ 

ΝΙΚΟΛΑΟΣ - ΓΕΩΡΓΙΟΣ ΔΕΝΔΙΑΣ 


ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ 

ΙΩΑΝΝΗΣ ΣΤΟΥΡΝΑΡΑΣ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΑΝΤΩΝΙΟΣ ΜΑΝΙΤΑΚΗΣ 


ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΚΑΙ 
ΚΛΙΜΑΤΙΚΗΣ ΑΛΛΑΓΗΣ 

ΕΥΑΓΓΕΛΟΣ ΛΙΒΙΕΡΑΤΟΣ 


ΑΓΡΟΤΙΚΗΣ ΑΝΑΠΤΥΞΗΣ 
ΚΑΙ ΤΡΟΦΙΜΩΝ 

ΑΘΑΝΑΣΙΟΣ ΤΣΑΥΤΑΡΗΣ 


ΤΟΥΡΙΣΜΟΥ 

ΟΛΓΑ ΚΕΦΑΛΟΓΙΑΝΝΗ 


ΕΘΝΙΚΗΣ ΑΜΥΝΑΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 

ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

ΚΩΝΣΤΑΝΤΙΝΟΣ ΧΑΤΖΗΔΑΚΗΣ 

ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΠΡΟΝΟΙΑΣ 

ΙΩΑΝΝΗΣ ΒΡΟΥΤΣΗΣ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΑΝΤΩΝΙΟΣ ΡΟΥΠΑΚΙΩΤΗΣ 


ΝΑΥΤΙΛΙΑΣ ΚΑΙ ΑΙΓΑΙΟΥ 

ΚΩΝΣΤΑΝΤΙΝΟΣ ΜΟΥΣΟΥΡΟΥΛΗΣ 


ΜΑΚΕΔΟΝΑΣ ΚΑΙ ΘΡΑΚΗΣ 

ΘΕΟΔΩΡΟΣ ΚΑΡΑΟΓΛΟΥ 


ΕΠΙΚΡΑΤΕΙΑΣ 

ΔΗΜΗΡΙΟΣ ΣΤΑΜΑΤΗΣ 


Θεωρήθηκε και τέθηκε η Μεγάλη Σφραγίδα του Κράτους. 
Αθήνα, 19 Σεπτεμβρίου 2012 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΑΝΤΩΝΙΟΣ ΡΟΥΠΑΚΙΩΤΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιοή: 

• Για τα Φ.Ε.Κ. από 1 έως 16 σελίδες σε 1 6 προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή σά-ωπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: Ιιίίρ://νννννν.βί.9Γ - β-πτιοϊΙ: ννβόπΐ 38 ΐβΓ.β 1 @οί. 9 Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 100 18020091 200 12* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 





















































































